open-index/open-wikipedia-markdown huggingface dataset:
செம்பிட்டத் தில்லான்

**செம்பிட்டத் தில்லான்** அல்லது **செம்பிட்டத் தகைவிலான்**(red-rumped swallow ) என்பது தில்லான் குடும்பத்தைச் சேர்ந்த ஒரு பறவையாகும். இப்பறவை தெற்கு ஐரோப்பா, போர்ச்சுகல், ஸ்பெயின், ஜப்பான், இந்தியா, ஆப்பிரிக்காவின் சில பகுதிகளில் காணப்படுகிறது. இவற்றின் முதன்மை உணவு பூச்சிகளாகும்.
## விளக்கம்
இப்பறவை சிட்டுக்குருவி பருமன் உள்ளது. பிளவுபட்ட வாலும், மின்னும் தீய்நுதலும் கருநீல முதுகும், செம்மஞ்சள் கலந்த வெண்மை நிறமுடைய வயிறும், பின் கழுத்திலும், பிட்டத்திலும் செந்தவிட்டு நிறமும் கொண்டது.  இப்பறவைகளின் பெரும்பகுதி வலசைவருபவை ஆகும்.

## மேற்கோள்கள்

## வெளி இணைப்புகள்

*Photos and videos
*Ageing and sexing (PDF; 2.0 MB) by Javier Blasco-Zumeta & Gerd-Michael Heinze

பகுப்பு:இந்தியப் பறவைகள்
பகுப்பு:ஐரோப்பியப் பறவைகள்
பகுப்பு:ஆசியப் பறவைகள்
பகுப்பு:வலசை போகும் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தகைவிலான்கள்
பகுப்பு:ஆப்பிரிக்கப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
வான் பிரான் வினை

**வான் பிரான் வினை** *(Von Braun reaction)* என்பது ஒரு கரிம வேதியியல் வினையாகும். இவ்வினையில் மூன்றாம் நிலை அமீன்கள் சயனோசன் புரோமைடுகளுடன் வினைபுரிந்து ஒரு கரிமசயனமைடைத் தருகின்ற வினைவகையாகும். இருமெத்தில்-α- நாப்தைலமீன் வினையை இவ்வினைக்கு உதாரணமாகக் கூறலாம் An example is the reaction of ''dimethyl-α-naphthylamine'':

.
 
வான் பிரான் வினையின் வினைவழி முறை இரண்டு மின்னணு பதிலீடுகளைக் கொண்டுள்ளது. அமீன் முதலாவது மின்னணு மிகுபொருளாகச் செயல்பட்டு புரோமின் அணுக்களை இடப்பெயர்ச்சி செய்கிறது. பின்னர் இவ்வணு இரண்டாவது மின்னணு மிகுபொருளாகச் செயல்படுகிறது

## இவற்றையும் காண்க
* வான் பிரான் அமைடு இறக்கவினை

## மேற்கோள்கள்

.

பகுப்பு:கரிம வேதி வினைகள்
பகுப்பு:பெயர் வினைகள்
வான் பிரான் அமைடு இறக்கவினை

**வான் பிரான் அமைடு இறக்கவினை** *(Von Braun amide degradation)* என்ற கரிம வேதியியல் வினையில் ஒரு பதிலீடு செய்யப்பட்ட ஆமைடுடன் பாசுபரசு ஐங்குளோரைடு சேர்க்கப்பட்டு ஒரு நைட்ரைல்|நைட்ரலும்]] ஒரு கரிம ஆலைடும் உண்டாகின்றன.

## இவற்றையும் காண்க

*வான் பிரான் வினை
*யூலியசு வான் பிரான் வினை
*ரோசினமண்ட் - வான் பிரான் வினை

## மேற்கோள்கள்

பகுப்பு:நீக்கல் வினைகள்
பகுப்பு:சிதைவு வினைகள்
பகுப்பு:பெயர் வினைகள்
இந்திய பள்ளி சான்றிதழ் தேர்வுகள் சபை

**இந்திய பள்ளி சான்றிதழ் தேர்வுகள் சபை** (Council for the Indian School Certificate Examinations (சுருக்கமாக CISCE))ஒரு தேசியவளவிலான, தனியார் இந்திய கல்வி வாரியம் ஆகும். இது மேல்நிலை வகுப்புத் தேர்வுகளையும் (the Indian School Certificate (ISC) Examination), உயர்நிலை வகுப்புத் தேர்வுகளையும் (The Indian Certificate of Secondary Education (ICSE) Examination) நடத்துகிறது. இந்த சபை 1958ல் நிறுவப்பட்டது.

1952ல் இந்தியாவின் கல்வி அமைச்சர் மவுலானா அபுல்கலாம் ஆசாத் தலைமையில், கேம்பிரிட்ஜ் பள்ளி சான்றிதழ் தேர்வுகளுக்குப் பதில் இந்திய நிறுவனத்தால் நடத்தப்படும் தேர்வு அமைப்பினை ஏற்படுத்த முடிவு செய்யப்பட்டது, இதன் விளைவாக இந்த சபையை உருவாக்க முடிவு செய்யப்பட்டது.

இந்த சபையினால் நிர்வகிக்கப்படும் கல்வித்திட்டங்களின் கீழே செயற்படும் 89 தனியார் பள்ளிக்கூடங்கள் தமிழ்நாட்டில் இன்றைய நிலையில் உள்ளது. 

## மேற்கோள்கள்

பகுப்பு: இந்தியாவில் கல்வி
கடிகாரக் கோணக் கணக்குகள்

**கடிகாரக் கோணக் கணக்குகள்** (*Clock angle problems*) ஒரு கடிகாரத்தின் முட்களுக்கிடைப்பட்ட கோணங்களின் அளவுகளைக் காணும் வழிமுறையைத் தருகின்றன.

## முட்களின் கோணம் காணல்
கடிகாரக் கோணக் கணக்குகளில் கோணம், நேரம் என்ற இரு வெவ்வேறு அளவுகள் தொடர்புபடுத்தப்படுகின்றன. கோணமானது, கடிகாரத்தில் குறிக்கப்பட்டுள்ள 12 என்ற எண்ணிலிருந்து கடிகார திசையில், பாகையில் அளக்கப்படுகிறது. நேரமானது, வழக்கமான 12-மணிக் கடிகார அமைப்பை அடிப்படையாகக் கொண்டு கணக்கிடப்படுகிறது.

இதில் கோணத்தின் மாறுவீதம் பாகை/நிமிடம் அலகில் அளக்கப்படுகிறது. ஒரு வழக்கமான 12-மணிக் கடிகாரத்தின் மணிகாட்டும் முள்ளானது 12 மணிநேரத்தில் (720 நிமிடங்கள்) 360° கோணவளவு நகர்கிறது. அதாவது நிமிடத்திற்கு 0.5°. இதேபோல நிமிடமுள்ளானது 60 நிமிடங்களில் 360° கோணவளவு நகர்கிறது. அதாவது நிமிடத்திற்கு 6°.

### மணிமுள்ளின் கோணம் காணும் சமன்பாடு
:\theta_{\text{hr}} = \frac{1}{2}M_\Sigma = \frac{1}{2}(60H + M)

இதில்:
* \scriptstyle\theta -எண் 12 இலிருந்து மணிமுள் நகரும் கோணவளவு (கடிகார திசையில், பாகையில் அளக்கப்பட்டது) 
* \scriptstyle H -மணித்தியாலம்
* \scriptstyle M குறிப்பிட்ட மணித்தியாலம் கடந்த பின்னரான நிமிடங்கள்.
* \scriptstyle M_\Sigma  12 மணி கடந்த பின்னான நிமிடங்கள்.

### நிமிட முள்ளின் கோணம் காணும் சமன்பாடு
:\theta_{\text{min.}} = 6M

இதில்:
* \scriptstyle\theta -கடிகாரத்தில் எண் 12 இலிருந்து நிமிடமுள் நகரும் கோணவளவு (கடிகார திசையில், பாகையில் அளக்கப்பட்டது)
* \scriptstyle M நிமிடம்.

#### எடுத்துக்காட்டு
கடிகாரம் காட்டும் நேரம் 5:24 எனில்,

கோண முள்ளின் கோணம் (பாகையில்):
:\theta_{\text{hr}} = \frac{1}{2}(60 \times 5 + 24) = 162

நிமிட முள்ளின் கோணம் (பாகையில்):
:\theta_{\text{min.}} = 6 \times 24 = 144

### முட்களுக்கிடைப்பட்ட கோணம் காணும் சமன்பாடு
இரு முட்களுக்கிடைப்பட்ட கோணத்தைப் பின்வரும் வாய்ப்பாட்டின் மூலம் காணலாம்:
:\begin{align}
\Delta\theta
 &= \left|\theta_{\text{hr}} - \theta_{\text{min.}}\right| \\
 &= \left|\frac{1}{2}(60H + M) - 6M\right|\\
 &= \left|\frac{1}{2}(60H - 11M)\right|
\end{align}

இவ்வாய்ப்பாட்டில்,
* \scriptstyle H என்பது மணித்தியாலத்தையும்,
* \scriptstyle M நிமிடத்தையும் குறிக்கும்.

#### எடுத்துக்காட்டு
கடிகாரம் காட்டும் நேரம் 2:20 எனில் இரு முட்களுக்கு இடைப்பட்ட கோணம்:

:\begin{align}
\Delta\theta 
 &= \left|\frac{1}{2}(60 \times 2 - 11 \times 20)\right|\\
 &= \left|\frac{1}{2}(120 - 220)\right|\\
 &= 50
\end{align}

### இரு முட்களும் ஒன்றின்மேல் ஒன்றாக வருதல்
இரு முட்களின் கோணங்களும் சமமாக இருக்கும்போது இரண்டும் ஒன்றின்மேல் மற்றொன்று மேற்கவியும்.

:\begin{align}
\theta_{\text{hr}} &= \theta_{\text{min.}}\\
\Rightarrow \frac{1}{2}(60H + M) &= 6M\\
\Rightarrow 11M &= 60H\\
\Rightarrow M &= \frac{60}{11}H\\
\Rightarrow M &= 5.\overline{45}H
\end{align}

\scriptstyle H இன் மதிப்புகள் 0–11 வீச்சிலமையும் முழு எண்கள். எனவே \scriptstyle H = 1, 2, 3, .... 11  வரைப் பதிலிடக் கிடைக்கும் நேரங்கள்: 
:0:00, 1:05., 2:10., 3:16., .... (0. நிமிடங்கள் என்பது 27. நொடிகள் ஆகும்.)

## மேற்கோள்கள்

## வெளியிணைப்புகள்
* http://www.delphiforfun.org/Programs/clock_angle.htm
* http://www.ldlewis.com/hospital_clock/ - extensive clock angle analysis
* http://www.jimloy.com/puzz/clock1.htm 

பகுப்பு:கடிகாரங்கள்
பகுப்பு:கோணங்கள்
பகுப்பு:அடிப்படைக் கணிதம்
வேதிச் சிதைவு

**வேதிச் சிதைவு** *(Chemical decomposition)* என்பது ஓரு வேதிச்சேர்மத்தை தனிமங்களாக அல்லது சிறு சேர்மங்களாகப் பிரிக்கும் வினைவகையாகும். சில நேரங்களில் இவ்வினை வேதித் தொகுப்பு வினைக்கு நேரெதிரான வினை என்றும் கருதப்படுகிறது. பெரும்பாலும் இவ்வகைச் சிதைவு வினைகள் வேதியியலில் விரும்பப்படுவதில்லை. ஒரு வேதிச் சேர்மம் கொண்டுள்ள அதன் நிலைப்புத்தன்மை, அச்சேர்மம் சுற்றுச்சூழலில் இடம்பெற்றுள்ள வெப்பம், கதிரியக்கம், ஈரப்பதம், அல்லது ஒரு கரைப்பானின் அமிலத்தன்மை, ஆகிய காரணிகளால் முடிவாகக் கட்டுப்படுத்தப்படுகிறது. சிதைவுவினைகளின் செயல்முறை விவரங்கள் சரியான முறையில் வரையறுக்கப்படவில்லை. மாறாக, ஒரு மூலக்கூறு சிறு துண்டுகளாக உடையலாம் என்கின்ற போக்கிலேயே வரையறுக்கப்பட்டுள்ளது. அணுப் பொருண்மை அலைமாலையியல், மரபார்ந்த எடையறி பகுப்பாய்வு மற்றும் வெப்பஞ்சார்ந்த எடையறி பகுப்பாய்வு போன்ற பல்வகையான பகுப்பாய்வு முறைகளில் வேதிச்சிதைவு வினை அலசி ஆராயப்பட்டுள்ளது.

சற்று விரிவாக அலசப்பட்ட ஆய்வுகளின் அடிப்படையில் வேதிச் சிதைவு என்பது ஒரு சேர்மம் ஒருபருப்பொருள் நிலையில் இருந்து ஒன்று அல்லது இரண்டு நிலைகளுக்கு பிரிவதையும் உள்ளடக்கியது என்று வரையறை செய்யப்பட்டுள்ளது 

வேதியியலில் மூன்று வகையான சிதைவு வினைகள் உள்ளதாக வகைப்படுத்தப்பட்டுள்ளது. வெப்பச் சிதைவு, மின்பகுச் சிதைவு, வினையூக்கிச் சிதைவு என்பன அம்மூன்று வகைச் சிதைவு வினைகளாகும்.

## சிதைவுவினையின் பொதுவாய்ப்பாடு

வேதிச் சிதைவின் பொதுவான அமைப்பு வாய்ப்பாடு இவ்வாறு அமையும்:

: AB → A + B

இதற்கு தண்ணீரின் நீராற்பகுப்பு வினையைச் சரியான உதாரணமாகக் குறிப்பிடலாம். இங்கு நீர்ம நிலையிலுள்ள நீர் மூலக்கூறு வாயு நிலையில் உள்ள ஐதரசன் மற்றும் ஆக்சிசனாகச் சிதைவடைகிறது.

: 2 H2O(*I*) → 2 H2 + O2

### கூடுதல் உதாரணங்கள்

ஐதரசன் பெராக்சைடு, மெல்ல தண்ணீர் மற்றும் ஆக்சிசனாகச் சிதைவதைத் தன்னிச்சையானச் சிதைவடைதலுக்கு ஒரு உதாரணமாகக் கூறலாம்.

: 2 H2O2 → 2 H2O + O2

கார்பனேட்டுகளைச் சூடாக்கும்போது அவை சிதைவடைகின்றன. கார்பானிக் அமிலம், H2CO3 இதற்கு விதிவிலக்காகும்.  கார்பானிக் அமிலம் மட்டும் தன்னிச்சையாகச் சிதைவடைந்து கார்பன் டை ஆக்சைடு மற்றும் தண்ணீரராக்ச் சிதைவடைகிறது. சோடா உடைக்கும்பொழுது வெளிப்படும் ஓசை மற்றும் மதுபானங்கள் திறக்கும்போது வெளிப்படும் ஓசைகள் சிதைவடைந்த வாயுவின் வெளிப்பாடு ஆகும். 
: H2CO3 → H2O + CO2

மற்ற கார்பனேட்டுகளைச் சூடுபடுத்தினால் அவை அவற்றின் உலோகம் மற்றும் ஆக்சைடுகளாகச் சிதைவடையும். பின்வரும் வினையில் உள்ள *M* உலோகத்தைக் குறிக்கிறது.

: MCO3 → MO + CO2

குறிப்பிட்டுச் சொலவேண்டுமென்றால், கால்சியம் கார்பனேட்டு சிதைவைச் சொல்லலாம்.:
: CaCO3 → CaO + CO2

உலோக குளோரேட்டுகளும் சூடாக்கும் போது சிதைவடைகின்றன. ஒரு உலோக குளோரைடு மற்றும் ஆக்சிசன் ஆகியன விளைகின்றன.

: 2 MClO3 → 2 MCl + 3 O2

பொதுவாக குளோரேட்டுகள் ஆக்சிசனை வெளிவிட்டு சிதைகின்றன. உதாரணமாக பொட்டாசியம் குளோரேட்டு

: 2 KClO3 → 2 KCl + 3 O2

## மேற்கோள்கள்

## இவற்றையும் காண்க

* பகுப்பாய்வு வேதியியல்
* வெப்பச் சிதைவு

## வெளி இணைப்புகள்

* Biodegradation database

பகுப்பு:கனிம வேதியியல்
பகுப்பு:கரிம வேதியியல்
பகுப்பு:வேதி வினைகள்
ஊடகம் தான் செய்தி

**ஊடகம் தான் செய்தி** (*The medium is the message*) என்பது மார்சல் மெக்லூவன் அறிமுகப்படுத்திய கருத்துரு ஆகும். செய்தியின் ஒரு பகுதியாக ஊடகமே பொதிவதால், ஒரு செய்தி எப்படிப் புரிந்து கொள்ளப்படுகிறது என்பதில் அதனைத் தெரிவிக்கப் பயன்படுத்தப்படும் ஊடகமும் தாக்கத்தை ஏற்படுத்துகிறது.

1964 இல் வெளியான அவரது புகழ்பெற்ற நூலில் (*Understanding Media: The Extensions of Man*) இக்கருத்தாக்கத்தை அவர் அறிமுகப்படுத்தினார். மெக்லூவன், செய்தியை விட அதனைக் கொண்டு வரும் ஊடகத்தையே கூடுதலாக அறிந்து கொள்ள வேண்டியுள்ளது என்று கருதினார். ஒரு ஊடகம் அது கொண்டு வரும் செய்தியால் மட்டுமன்று அதன் வடிவத்தாலும் பண்புகளாலும் கூட சமூகத்தின் மீது தாக்கத்தை ஏற்படுத்துகிறது என்று கூறினார்.

## மேற்கோள்கள்

## வெளி இணைப்புகள்
* MediaTropes eJournal A scholarly journal, Vol. 1, Marshall McLuhan's "Medium is the Message": Information Literacy in a Multimedia Age
* Guardian Big Ideas podcast by Benjamen Walker

பகுப்பு:அழகியல்
பகுப்பு:மொழியியல்
பகுப்பு:ஊடக ஆய்வுகள்
இரிடியம்(IV) ஆக்சைடு

**இரிடியம்(IV) ஆக்சைடு** (*Iridium(IV) oxide*) என்பது IrO2 என்ற மூலக்கூறு வாய்ப்பாடு கொண்டுள்ள ஒரு கனிம வேதியியல் சேர்மமாகும். இதுவே இரிடியத்தின் நன்கு அறியப்பட்டதும் வரையருக்கப்பட்டதுமான ஆக்சைடு சேர்மமாகும். இதனுடைய படிகவடிவம் ஆறு ஆயங்கள் இரிடியமும் மூன்று ஆயங்கள் ஆக்சிசனையும் கொண்டு, தைட்டானியம் ஈராக்சைடின் உரூத்தைல் படிகவமைப்பைக் கொண்டுள்ளது. 

மற்ற அரிய ஆக்சைடுகளுடன் இரிடியம்(IV) ஆக்சைடைச் சேர்த்து தொழிற்சாலைகளில் மேற்கொள்ளப்படும் மின்னாற்பகுத்தல் வினைகளில் நேர்மின் முனை வாய்களில் பூசுவதற்குப் பயன்படுகிறது. மின் உடலியங்கியல் ஆய்வுகளுக்குப் பயனாகும் நுண்மின்முனைவாய்களிலும் இரிடியம்(IV) ஆக்சைடு பயன்படுகிறது.

இரிடியம் உலோகத்தின் இறுதிநிலை வடிவமாகப் பிரித்தெடுக்கப்பட்ட இரிடியத் துகளை ஆக்சிசனேற்றம் செய்வதன் மூலமாக இரிடியம்(IV) ஆக்சைடு தயாரிக்கப்படுகிறது.
   
## மேற்கோள்கள்

பகுப்பு:இரிடியம் சேர்மங்கள்
பகுப்பு:ஆக்சைடுகள்
கொண்டை வானம்பாடி

**கொண்டை வானம்பாடி** (Created Lark) என்பது வானம்பாடி குடும்பத்தைச் சேர்ந்த பறவையாகும். இப்பறவை ஐரோப்பா, வட ஆப்பிரிக்கா, மேற்கு ஆசியாவின் சிலபகுதிகள், சீனா, இந்தியா ஆகிய இடங்களில் காணப்படுகிறது.

## விளக்கம்
இப்பறவையின் தலையில் உச்சியில் எழும்பியுள்ள கொண்டையின் காரணமாக இப்பெயர் பெற்றது. இதன் உடல் மேற்பாகம் வெளுத்த செம்மண் நிறத்தில் சிறிய கோடுகளுடன் இருக்கும். அடிப்பாகம் வெளுத்த வெண்நிறத்திலும், தவிட்டு கோடுகளுடன் இருக்கும்.

## மேற்கோள்கள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வானம்பாடிகள்
பகுப்பு:ஐரோவாசியப் பறவைகள்
கடோலினியம்(III) நைட்ரேட்டு

**கடோலினியம்(III) நைட்ரேட்டு** *(Gadolinium(III) nitrate )*  என்பது Gd(NO3)3 என்ற மூலக்கூறு வாய்ப்பாடு கொண்டுள்ள கடோலினியத்தின் கனிம வேதியியல் சேர்மமாகும். அணு உலைகளில் நீரில் கரையும் நியூட்ரான் உறிஞ்சியாகப் பயன்படுத்தப்படுகிறது . மற்ற நைட்ரேட்டுகளைப் போல கடோலினியம்(III) நைட்ரேட்டும் ஒரு ஆக்சிசனேற்றியாகச் செயல்படுகிறது.

## பயன்கள்
அமெரிக்காவின் தெற்கு கரோலினாவில் உள்ள சவானா ஆற்று தளத்தில் அமைந்துள்ள கனநீர் அணு உலைகளில் கடோலினியம்(III) நைட்ரேட்டு பயன்படுத்தப்படுகிறது. பின்னர் இது கனநீரில் இருந்து தனித்துப் பிரிக்கப்பட்டு சேமிக்கப்படுகிறது அல்லது மறு சுழற்சிக்கு பயன்படுத்தப்படுகிறது.

கனடாவில் உள்ள அழுத்த கனநீர் அணு உலையிலும் கடோலினியம்(III) நைட்ரேட்டு நீரில் கரையும் நியூட்ரான் உறிஞ்சியாகப் பயன்படுத்தப்படுகிறது. 
 
மற்ற கடோலினியம் சேர்மங்களைத் தயாரிக்க உதவும் தாதுப்பொருளாகவும் கடோலினியம்(III) நைட்ரேட்டு பயன்படுத்தப்படுகிறது. இவைத் தவிர தனிச்சிறப்பு கண்ணாடிகள் மற்றும் பீங்கான்கள் மற்றும் ஒளிர்பொருளாகவும் உபயோகமாகிறது.

## மேற்கோள்கள்


பகுப்பு:கடோலினியம் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
முத்து மண்டபம்

**முத்து மண்டபம்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி, எம். ஆர். இராதா மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை இராதாமணாளன் எழுதினார்.

## பாடல்கள்
இத் திரைப்படத்துக்கு கே. வி. மகாதேவன் இசையமைத்தார். கண்ணதாசன், எம். கே. ஆத்மநாதன் ஆகியோர் இயற்றிய பாடல்களை டி. எம். சௌந்தரராஜன், பி. சுசீலா ஆகியோர் பாடினார்கள்.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
ஓல்காம், வல்சாடு மாவட்டம்

*இதே பெயரில் உள்ள ஊர்களைப் பற்றி அறிய, [[ஓல்காம்]] என்ற பக்கத்தைப் பார்க்கவும்*

**ஓல்காம்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இந்த ஊருக்கு வடமேற்கிலும் மேற்கிலும் கண்டேவி வட்டம் உள்ளது. வடக்கிலும், வடகிழக்கிலும் வாசண் என்ற ஊரும்]], கிழக்கில் வாகல்தரா என்ற ஊரும், தென்மேற்கில் ஜேஷ்போர் என்ற ஊரும், தென்கிழக்கில் பஞ்சலாய் என்ற ஊரும் உள்ளன.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரின் எல்லை வழியாக ரயில்கள் செல்கின்றன. அருகிலுள்ள வாகல்தரா என்னும் ஊரின் வழியாக தேசிய நெடுஞ்சாலையை அடைந்து பிற ஊர்களுக்குப் பயணிக்கலாம்.

## சான்றுகள்

பகுப்பு:வல்சாடு மாவட்டம்
கச்சிகாம், வல்சாடு வட்டம்

::இதே பெயரில் உள்ள ஊர்களைப் பற்றி அறிய, கச்சிகாம் என்ற பக்கத்தைப் பார்க்கவும்.

**கச்சிகாம்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

## அமைவிடம்
இந்த ஊரின் வடக்கிலும், வடகிழக்கிலும், வடமேற்கிலும் ஓஜார் என்ற ஊரும், மேற்கிலும், தென்மேற்கிலும் காகட்மாடி என்ற ஊரும், கிழக்கில் ஃபலத்ரா என்ற ஊரும் அமைந்துள்ளன. தென்கிழக்கிலும், தெற்கிலும் பார்டி வட்டம் அமைந்துள்ளது.

## மக்கள் தொகை
இந்த ஊருக்கான மக்கள் தொகை விவரங்கள்:

## அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

## போக்குவரத்து
இந்த ஊரில் இருந்து மாவட்ட சாலையின் வழியாக பிற ஊர்களை அடையலாம். 

## சான்றுகள்

பகுப்பு:வல்சாடு மாவட்டம்
ஓல்காம்

*ஓல்காம், வல்சாடு மாவட்டம்
*ஓல்காம், நர்மதா மாவட்டம்
வல்சாடு தொடருந்து நிலையம்

**வல்சாடு தொடருந்து நிலையம்**, இந்தியாவின் மேற்கு இரயில்வே வலயத்துக்கு உட்பட்டது. இது குஜராத்தின் வல்சாடு நகரத்தில் உள்ளது.
thumb|Valsad platformboard

## முக்கியமான வண்டிகள்
* 12953/54 ஆகஸ்ட் கிராந்தி விரைவுவண்டி
* 19019/20 தேராதூன் விரைவுவண்டி
* 19023/24 பிரோஸ்பூர் ஜனதா விரைவுவண்டி
* 11095/96 அகிம்சா விரைவுவண்டி
* 19143/44 லோக் சக்தி விரைவுவண்டி
* 19011/12 குஜராத் விரைவுவண்டி
* 12925/26 பஸ்சிம் விரைவுவண்டி
* 19109/10 குஜராத் குயின்

## மேலும் பார்க்க
* வல்சாடு மாவட்டம்

## மேற்கோள்கள்

பகுப்பு:வல்சாடு மாவட்டம்
பகுப்பு:இந்தியத் தொடருந்து நிலையங்கள்
தூக்கு

right|thumb|செர்பியாவில் ஆண்கள், பெண்களைத் தூக்கில் ஏற்றும் ஆத்திரிய-அங்கேரிய வீரர்கள், 1916.

**தூக்கு **(Hanging) என்பது சுருக்கு மூலமாகவோ கழுத்தை நெறிப்பதன் மூலமாகவோ ஒருவர் தொங்குவதைக் குறிக்கும். நடுக்காலம் தொட்டே மரணதண்டனையை நிறைவேற்றுவதற்கான பொதுவான வழிமுறையாகத் தூக்கு விளங்குகிறது. இன்றும் பல்வேறு நாடுகளிலும் பகுதிகளிலும் அவ்வாறே நிலைமை உள்ளது. தற்கொலை முனைவுடையோர் பெரும்பாலும் நாடக்கூடிய வழிமுறையாகவும் தூக்கு அமைகிறது.

### இந்தியா
[link=படிமம்:The hanging of two participants in the Indian Rebellion of 1857..jpg|thumb|[சிப்பாய்க் கிளர்ச்சி, 1857யின்போது தூக்கிலிடப்பட்ட நிலையில் இருவர்]]

## மேற்கோள்கள்

பகுப்பு:இறப்பு
*
கச்சிகாம்

* கச்சிகாம், வல்சாடு வட்டம் 
* கச்சிகாம், உமர்காம் வட்டம்
* கச்சிகாம், தமண்
அகமதாபாத் சந்திப்பு தொடருந்து நிலையம்

**அகமதாபாத் தொடருந்து நிலையம்**, இந்திய மாநிலமான குஜராத்தின் அகமதாபாத்தில் உள்ளது. மேற்கு இரயில்வேயின் கட்டுப்பாட்டில் உள்ள இது குஜராத்தின் மிகப்பெரிய தொடருந்து நிலையம் ஆகும்.
## வசதிகள்
2010 மே மாதத்தில் இருந்து மூத்த குடிமக்கள், மாற்றுத் திறனாளிகள் ஆகியோர் தொடர்வண்டி நிலையத்தின் உள்ளே வரவும், வெளியேறவும் மின் ஊர்தி வசதி செய்யப்பட்டுள்ளது.

## தொடர்வண்டிகள்
:தில்லிக்கு செல்லும் வண்டிகள்
*ஆஷ்ரம் எக்ஸ்பிரஸ்
*குஜராத் சம்பர்க் கிராந்தி விரைவுவண்டி

:ஜம்மு தாவிக்கு செல்லும் வண்டிகள்
*விவேக் விரைவு தொடருந்து

## சான்றுகள்

## இணைப்புகள்

* அகமதாபாத்துக்கு வந்து செல்லும் வண்டிகள்

பகுப்பு:குசராத்திலுள்ள தொடருந்து நிலையங்கள்
பகுப்பு:அகமதாபாத் மாவட்டம்
வடகிழக்கு தொடருந்து மண்டலம் (இந்தியா)

**வடகிழக்கு தொடருந்து மண்டலம்** (North Eastern Railway) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் கோரக்பூரில் உள்ளது. இது பெரும்பாலும் உத்தரப்பிரதேசம், உத்தராஞ்சல் மற்றும் பீகாரின் மேற்கு மாவட்டங்களுக்கு சேவையை வழங்குகிறது.

தற்போது இது மூன்று கோட்டங்களை உள்ளடக்கியது.
* லக்னோ
* வாரணாசி
* மறுசீரமைக்கப்பட்ட இஸ்ஸாத்நகர் கோட்டம்

14 ஏப்ரல் 1952ல் **வடகிழக்கு தொடருந்து மண்டலம் (இந்தியா)** தொடங்கப்பட்டது, இது அசாம் இரயில்வே, அவுத், திர்கட் இரயில்வே நிறுவனங்கள் மற்றும்  கான்பூர் - அச்நேரா பிரிவுகளை உள்ளடக்கி உருவாக்கப்பட்டது. பின்னர் 27 பிப்ரவரி 1953ல் கான்பூர் - பாராபன்கி இரயில்வேயும் இந்த மண்டலத்தோடு இணைக்கப்பட்டது.

இந்த மண்டலம் 15 ஜனவரி 1958ல் வடகிழக்கு தொடருந்து மண்டலம் (இந்தியா) மற்றும் வடகிழக்கு எல்லைப்புறத் தொடருந்து மண்டலம் (இந்தியா) என இரண்டாகப் பிரிக்கப்பட்டது. கத்திகாருக்கு கிழக்கே உள்ள அனைத்து தொடருந்து இணைப்புகளும் வடகிழக்கு எல்லைப்புறத் தொடருந்து மண்டலத்தோடு இணைக்கப்பட்டது.

1 அக்டோபர் 2002ல் இரயில்வே மண்டலங்கள் சீரமைப்பின்பொழுது,  சமஸ்திபூர்  மற்றும் சோன்பூர் கோட்டங்கள் கிழக்கு மத்திய தொடருந்து மண்டலத்தோடு இணைக்கப்பட்டது. வடகிழக்கு தொடருந்து மண்டலம் (NER)  3,402.46 கி.மீ. வழித்தடங்களையும் 486 தொடருந்து நிலையங்களையும் தன்னக்கத்தே கொண்டுள்ளது.

இந்த தொடருந்து மண்டலத்தில் முக்கியமான சுற்றுலா மற்றும் கலாச்சார நகரங்கள் உள்ளது. அவற்றுள் சில வாரணாசி, சாரநாத், அலகாபாத், குசிநகர், அயோத்தி, நைநிடால், லும்பினி, கவுசினி, துத்வா ஆகும்

## குறிப்புகள்

## வெளிப்புற இணைப்புகள்
* North Eastern Railway Official Site
* North Eastern Railway 

பகுப்பு:இந்திய இரயில்வே மண்டலங்கள்
தென்கிழக்கு தொடருந்து மண்டலம் (இந்தியா)

**தென்கிழக்கு தொடருந்து மண்டலம்** (South Eastern Railway(**SER**)) இந்திய இரயில்வேயின் 17 மண்டலங்களுள் ஒன்றாகும். இதன் தலைமையிடம் கொல்கத்தாவின் கார்டன்ரீச் பகுதியில் உள்ளது. இது நான்கு கோட்டங்களை உள்ளடக்கியது.

# ஆத்ரா தொடருந்து கோட்டம்
# சக்ரதார்பூர் தொடருந்து கோட்டம்
# கரக்பூர் தொடருந்து கோட்டம்
# ராஞ்சி தொடருந்து கோட்டம்

## தலைமையகம்
இந்த மண்டலத்தின் தலைமையகமான கார்டன்ரீச்சில், பங்கிம் சந்திரர் நூலகம் உள்ளது. இங்கு ஏறத்தாழ 14,000 நூல்கள் உள்ளன. ரயில்வேயின் கொள்கைகள், வழிமுறைகள் உள்ளிட்டவற்றை பற்றிய நூல்களும், கணினியியல், தன்வரலாறு, கதைப் புத்தகங்களும் உள்ளன.

## சான்றுகள்

பகுப்பு:இந்திய இரயில்வே மண்டலங்கள்
வாப்பி

thumb | வலது
**வாப்பி** என்னும் நகரம், இந்திய மாநிலமான குஜராத்தின் வல்சாடு மாவட்டத்தில் உள்ளது. இது தாமன்கங்கா ஆற்றின் கரையில் அமைந்துள்ளது.

## போக்குவரத்து

இந்த ஊரில் இருந்து எட்டாம் தேசிய நெடுஞ்சாலை வழியாக பிற ஊர்களுக்கு செல்லலாம்.
இங்கிருந்து தமன், சில்வாசா ஆகிய நகரங்களுக்கு போக்குவரத்து வழியுண்டு.

## சான்றுகள்

பகுப்பு:வல்சாடு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
எஸ். என். தனரத்தினம்

**[[புதிய காற்று (1975 திரைப்படம்)|எஸ்]]. என். தனரத்தினம்** (இறப்பு: 1993) இலங்கைத் தமிழ்த் திரைப்பட நடிகரும், தயாரிப்பாளரும், இயக்குநரும் ஆவார். பல திரைப்படங்களுக்குக் கதை, வசனம் எழுதியுள்ளார். இலங்கையின் முதலாவது தமிழ்த் திரைப்படமான சமுதாயத்தில் கதாநாயகனாக நடித்தவர்.

## வாழ்க்கைச் சுருக்கம்
இலங்கையின் மலையகத்தில் கொஸ்லந்தை எனும் ஊரில் நாராயணசாமி, அமிர்தம்மாள் ஆகியோருக்கு இரண்டாவது மகனாகப் பிறந்தவர் தனரத்தினம். 1970 ஆம் ஆண்டில் வீரகேசரியில் உதவி ஆசிரியராகப் பணியாற்றினார். பகுத்தறிவாளர் ஆபிரகாம் கோவூருடன் இணைந்து பல ஆய்வுகளை நடத்தினார். கோவூரின் ஆய்வுகளைத் தொகுத்து "மனக்கோலம்" என்ற நூலை வெளியிட்டார்.

1962 ஆம் ஆண்டில் வெளியான சமுதாயம் என்ற இலங்கையின் முதல் தமிழ்ப் படத்தில் கதாநாயகனாக நடித்தார். அதன் பின்னர் அவர் பல திரைப்படங்களில் துணைப் பாத்திரங்களில் நடித்தார். கடைசியாக நடித்த படம் சர்மிளாவின் இதய ராகம். இது 1993 இல் வெளிவந்தது.

யசபாலித்த நாணயக்கார என்பவர் இயக்கிய அனுராகம், கீதிகா ஆகிய திரைப்படங்களின் உதவி இயக்குநராக தனரெத்தினம் பணியாற்றினார்.

## நடித்த திரைப்படங்கள்
*சமுதாயம் (1962)
*புதிய காற்று (1975)புதிய காற்று (1975 திரைப்படம்)
*நான் உங்கள் தோழன்
*நாடு போற்ற வாழ்க
*அனுராகம்
*தெய்வம் தந்த வீடு
*தென்றலும் புயலும், (1978)1978

## மேற்கோள்கள்

பகுப்பு:இலங்கைத் தமிழ்த் திரைப்பட நடிகர்கள்
பகுப்பு:1993 இறப்புகள்
பகுப்பு:மலையகத் தமிழ் நபர்கள்
விண்ணமங்கலம்

**விண்ணமங்கலம்** தமிழ்நாட்டின் வேலூர் மாவட்டத்திலுள்ள கிராமமாகும். ஆலாங்குப்பம், கன்னடிகுப்பம், பெரியாங்குப்பம், வீராங்குப்பம், நாச்சாரகுப்பம் ஆகிய கிராமங்கள் இக்கிராமத்திலிருந்து 1-2 கிலோமீட்டர் தொலைவில் உள்ளன. இங்கு வாழும் மக்களின் முதன்மை மொழி தமிழாகும். இக்கிராமத்தின் அருகிலிலுள்ள அகரம்சேரியில் ஒரு சுயநிதி தொழில்நுட்பப்பயிலகம் உள்ளது. விண்ணமங்கலம், ஆம்பூர் தொடருந்து நிலையங்கள் இதன் அருகிலுள்ள தொடருந்து நிலையங்களாகும். எனினும், 59 கி.மீ. தொலைவிலுள்ள காட்பாடி சந்திப்பே மிகப் பெரிய தொடருந்து நிலையமாகும்.

## மேற்கோள்கள்

பகுப்பு:வேலூர் மாவட்டத்திலுள்ள கிராமங்கள்
கிழக்கத்திய தொடருந்து மண்டலம் (இந்தியா)

**கிழக்கத்திய தொடருந்து மண்டலம்** (Eastern Railway (**ER**)) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் கொல்கத்தாவில் பெர்லீ அரண்மனையில் இருந்து செயற்படுகின்றது. இது நான்கு கோட்டங்களை உள்ளடக்கியது. 
* ஹவுரா
* மால்தா 
* சீல்டா
* ஆசான்சோல்

## வரலாறு
1845ல் கிழக்கு இந்திய ரயில்வே நிறுவனம் (EIR) தில்லியையும் கிழக்கு இந்தியாவையும் இணைக்க ஒருங்கிணைக்கப்பட்டது. 15 ஆகத்து 1854ல் முதல் தொடருந்து ஹவுரா மற்றும் ஹூக்லியில் இடையே இயக்கப்பட்டன. முதல் ரயில் 08:30 மணிக்கு ஹவுரா தொடருந்து நிலையத்திலிருந்து புறப்பட்டு 91 நிமிடங்களுக்குப் பிறகு ஹூக்ளியை அடைந்தது. 1 ஜனவரி 1925 அன்று பிரித்தானிய இந்திய அரசு கிழக்கு இந்திய ரயில்வே நிர்வாகத்தினை கையகப்படுத்தியது.

14 ஏப்ரல் 1952ல், கிழக்கத்திய தொடருந்து மண்டலமானது, முந்தைய கிழக்கு இந்தியன் இரயில்வேயின் பிரிவுகளான ஹவுரா, ஆசன்சோல் மற்றும் தானாபூர் மேலும் பெங்கால் நாக்பூர் இரயில்வே முழுவதும்(BNR) மற்றும் முந்தைய பெங்கால் அசாம் இரயில்வேயின் பிரிவான சீல்டா கோட்டம் ஆகிய அனைத்தும் உள்ளடக்கி உருவாக்கப்பட்டது. (இது ஏற்கனவே 15 ஆகத்து 1947ல் கிழக்கு இந்தியன் இரயில்வேயோடு இணைக்கப்பட்டிருந்தது).

1 ஆகத்து 1955ல், பெங்கால் நாக்பூர் இரயில்வேயின்(BNR) தெற்கிலுள்ள சில பகுதிகளான ஹவுரா முதல் விசாகப்பட்டினம் வரை, மத்தியப் பகுதிகளான ஹவுரா முதல் நாக்பூர் வரை மேலும் வடமத்திய பகுதியிலுள்ள கத்னி வரைக்கும் தனியே பிரிக்கப்பட்டு தென்கிழக்கு தொடருந்து மண்டலம் (இந்தியா) உருவாக்கப்பட்டது.

பின்னர் தன்பாத், முகல்சராய் மற்றும் மால்தா ஆகிய மூன்று கோட்டங்கள் உருவாக்கப்பட்டன.

30 செப்டம்பர் 2002வரைக்கும் கிழக்கத்திய தொடருந்து மண்டலமானது ஏழு கோட்டங்களை உள்ளடக்கியதாக இருந்தது. பின்பு 1 அக்டோபர் 2002 முதல் புதிய மண்டலமாக கிழக்கு மத்திய ரயில்வே உருவாக்கப்பட்டது. அது கிழக்கத்திய தொடருந்து மண்டலத்திலிருந்து தானாபூர், தன்பாத், முகல்சராய் ஆகிய கோட்டங்களை பிரித்து உருவாக்கப்பட்டது. தற்போது கிழக்கத்திய தொடருந்து மண்டலம் நான்கு கோட்டங்களை உள்ளடக்கியுள்ளது.

## குறிப்புகள்

## வெளிப்புற இணைப்புகள்
*South Eastern Railway Official Website 

பகுப்பு:இந்திய இரயில்வே மண்டலங்கள்
தங்கம்(I) புளோரைடு

**தங்கம்(I) புளோரைடு** *(Gold(I) fluoride)* என்ற தங்கத்தின் புளோரைடு சேர்மம் AuF என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். திண்மநிலை தங்கம்(I) புளோரைடு தனித்துப் பிரித்தறிய இயலாமல் விலகியிருக்கிறது. ஆனால் இதன் இருப்பைச் சுழல் நிறமாலையியல் மற்றும் அணுப்பொருண்மை நிறமாலையியல் ஆய்வுகளால் உய்த்துணரமுடிகிறது 

## மேற்கோள்கள்

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
பகுப்பு:தங்கம்(I) சேர்மங்கள்
.
சாம்பல் கீச்சான்

**சாம்பல் கீச்சான்** (great grey shrike) என்பது கீச்சான் குடும்பத்தைச் சேர்ந்த ஒரு ஊணுன்னி பறவையாகும். இதை சாம்பல் பருந்து குருவி என்றும் அழைப்பர்.
## விளக்கம்
இப்பறவை மைனாவின் பருமனும், வெள்ளிபோல ஒளிரும் சாம்பல் நிறமும் கொண்டதாக இருக்கும். இதன் வாலில் வெள்ளையும், கருப்பும் பட்டைகள் மாறி மாறி இருக்கும். அலகில் இருந்து கண்வழியாக கருங்கோடு ஒடும், பெரிய தலையும் வளைந்த அலகும் கொண்டிருக்கும். இதன் உணவு வெட்டுகிளி போன்ற பெரிய பூச்சிகளும், சுண்டெலிகள், பல்லிகள் போன்ற உயிரினங்களும் ஆகும்.
## மேற்கோள்கள்

பகுப்பு:கீச்சான்
பகுப்பு:தமிழ்நாட்டில் காணப்படும் பறவைகள்
1919 வெரோனா காப்ரோனி கா.48 விபத்து

**1919 வெரோனா காப்ரோனி கா.48 விபத்து** (*1919 Verona Caproni Ca.48 crash*) 1919, ஆகத்து 2 ஆம் நாளன்று, ஒரு **காப்ரோனி கா.48** வகை வானூர்தி இத்தாலியில் உள்ள வெரோனா என்ற இடத்தில் விழுந்து நொறுங்கியது. இந்த வானூர்தியில் பயணித்த அனைவரும் இவ்விபத்தில் இறந்தனர். இறந்தவர்களின் எண்ணிக்கை 14 அல்லது 15 அல்லது 17 ஆக இருக்கலாம் என்று பல்வேறுபட்ட மூலங்களிலிருந்து அறியமுடிகிறது. இது இத்தாலியின் முதல் வணிக வானூர்திப் போக்குவரத்துப் பேரழிவாக அமைந்ததுடன்; தொடக்கக்காலத்தில் ஏற்பட்ட வளியிலும் கனமான வானூர்திப் பேரழிவுகளில் ஒன்றாகும்.

## விமான வரலாறு
காப்ரோனி கா.48 (*Caproni Ca.48*) வகை வானூர்தியை காப்ரோனி என்ற நிறுவனம்,சொந்தமாக இயக்கிவந்தது. சம்பவத்தன்று 1919 ஆகத்து 2ஆம் திகதி சனிக்கிழமை,உள்ளூர் நேரப்படி காலை 07:30 மணியளவில் இத்தாலியின் தலிடோ (*Taliedo*) மாவட்டத்தில் உள்ள மிலன் நகரிலிந்து, அந்நிறுவனத்துக்கு சொந்தமான விமான தளத்திலிருந்து வெனிசு நோக்கி புறப்பட்டது.  இவ்வானூர்தியை இத்தாலிய 2 ராணுவ விமானிகள் இயக்கினார்கள், அன்று வெனிசு உள்ளூர் நேரப்படி காலை 09:22 க்கு முதல் பயணமாக வெனிசு விமான தளத்தில் வானூர்தி நன்றாக தரையிறக்கப்பட்டது. அன்று பகல் முழுவதும்,அங்கேயே நிறுத்திவைக்கப்பட்டிருந்த காப்ரோனி கா.48 வானூர்தி அன்று மாலை 05:00 மணியளவில் திரும்பவும் தலிடோ நோக்கி புறப்பட்டது, சிறிது நேரத்தில் வானூர்தி வெரோனா (*Verona*) விமான தளத்திற்கு மேல் 3000 அடி(910 மீட்டர்) உயரத்தில் கடந்து, பறந்து சென்றுகொண்டிருந்தபோது கட்டமைப்பு தோல்வியின் காரணமாக இறக்கைகள் படபடக்க வானூர்தி செயலிழந்த, அதேநேரம் விமான குழுவினால் எச்சரிக்கை செய்தியளித்தனர், யாவரும் பதட்டமடைந்து வானூர்தி விபத்தாகும் முன்பே குதித்து பலியானார்கள் என்பது குறிப்பிடத்தக்கது. இந்த வானூர்தி விபத்தை பல மக்கள் நேரில் பார்த்ததாக மூலத்தகவல் உள்ளது.

## மேற்கோள்கள்

பகுப்பு:இத்தாலியில் விபத்துகள்
பகுப்பு:1919 இல் வானூர்தி விபத்துகளும் நிகழ்வுகளும்
பன்மூட்டழற்சி

**பன்மூட்டழற்சி** (Polyarthritis) என்பது ஒரே நேரத்தில் ஐந்து அல்லது அதற்கு மேற்பட்ட மூட்டுகள் மூட்டழற்சியால் பாதிக்கப்படும் வகையைக் குறிக்கிறது. சாதரணமாக, இந்நிலை தன்னெதிர்ப்பு நோய்களுடன் தொடர்புடையதாக உள்ளது; வயது, பாலினம் சார்ந்தது இல்லை.

## நோய்க்காரணங்கள்
பன்மூட்டழற்சி முடக்கு வாதம், தசையில் மாவுப் பொருள் ஏற்றம் (amyloidosis), மண்டலிய செம்முருடு போன்ற தன்னெதிர்ப்பு நோய்களினால் உண்டாகிறது என்றாலும் சிக்குன்குனியாவை உண்டாக்கும் தீநுண்மங்களாலும் இந்நிலை உண்டாகலாம்.

## மேற்கோள்கள்

பகுப்பு:நோய்கள்
பகுப்பு:தன்னெதிர்ப்பு நோய்கள்
பகுப்பு:வாதவியல்
தங்கம்(III) ஆக்சைடு

**தங்கம்(III) ஆக்சைடு** *(Gold(III) oxide)* என்ற தங்கத்தின் ஆக்சைடு சேர்மம் Au2O3 என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். செம்பழுப்பு நிறத்தில் உள்ள இத்திண்மம் நிலைப்புத் தன்மை இல்லாமல், 160 பாகை செல்சியசு வெப்பநிலையில்  சிதைவடைகிறது. நீரேற்று வடிவ தங்கம்(III) ஆக்சைடு குறைவான அமிலத்தன்மையுடன் காணப்படுகிறது. மற்றும் இச்சேர்மம் அடர் காரங்களில் கரைந்து உப்புகளைத் தருகிறது. இவ்வுப்புகளில் Au(OH)4 ion.அயனிகள் இருப்பதாக நம்பப்படுகிறது.

படிக உருவமற்ற நீரேறிய தங்கம்(III) ஆக்சைடுடன் பெர்குளோரிக் அமிலம் மற்றும் உலோக பெர்குளோரேட்டு ஆகியவற்றை ஒரு குவார்ட்சு குழாயில் இட்டு சுமார் 250 பாகை செல்சியசு வெப்பநிலை மற்றும் 30 மெகா பாஸ்கல் அழுத்தத்தில் சூடுபடுத்தினால் நீரிலி வடிவ தங்கம்(III) ஆக்சைடு தயாரிக்கலாம்.

## மேற்கோள்கள்

பகுப்பு:தங்கம்(III) சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
கருந்தலை மாங்குயில்

[thumb|left| மழையில் குளிக்கும் பறவை இந்தியாவின் [மேற்கு வங்கம்|மேற்கு வங்கத்தின், கல்கத்தாவில்]]
[thumb|left| [கல்கத்தாவில் ஒரு பறவை]]

thumb|left|பிற மாம்பழக் குருவிகளுடன் ஒப்பிட, கீழே வலப்பக்கம் கருந்தலை மாம்பழக் குருவி
**கருந்தலை மாங்குயில்** () அல்லது **கருந்தலை மாம்பழக் குருவி** அ்ல்லது (தென்னிலங்கையில்) **மாம்பழத்தி** (*Black-hooded Oriole*) எனப்படுவது ஒருவகைப் பறவையாகும். இப்பறவை தெற்காசியாவின் இந்தியா, இலங்கை ஆகிய பகுதிகளில் இருந்து இந்தோனேசியாவரை காணப்படுகிறது. இலங்கையில் இருக்கும் இதன் துணையினம் *ஓரியோலசு சாந்தோர்னசு சிலோனென்சிசு* எனப்படுகிறது.

## விளக்கம்
இப்பறவை மைனாவின் பருமனுள்ளது. இது மரங்களில் வாழக்கூடிய பறவையாகும். இதன் இறக்கை, வால் ஒரங்களில் கரிய நிறத்துடன் இருக்கும். இளச்சிவப்பு அலகும், குருதிபோன்ற சிவந்த கண்களையும் உடையது. ஆல், அத்தி, அரசு போன்றவற்றின் பழங்களையும் பூச்சிகளையும் விரும்பி உண்ணக்கூடியது.

## துணை இனங்கள்
கருந்தலை மாங்குயில் சிற்றினத்தில் ஐந்து துணையினங்கள் அங்கீகரிக்கப்பட்டுள்ளன. அவை:

* ஓ. சா. சாந்தோர்னசு. (லின்னேயஸ், 1758): வடஇந்தியாவிலிருந்து வடக்கு மலாய் தீபகற்பம் மற்றும் இந்தோசீனா வரை காணப்படுகிறது
* தென்னிந்திய கருந்தலை மாங்குயில் ஓ. சா. மதராசபடாணசு. பிராங்க்ளின், 1831: முதலில் ஒரு தனிச் சிற்றினமாக விவரிக்கப்பட்டது. மத்திய மற்றும் தென்னிந்தியாவில் காணப்படுகிறது.
* ஓ. சா. செலோனென்சிசு. போனபார்டே, 1850: முதலில் ஒரு தனிச் சிற்றினமாக விவரிக்கப்பட்டது. இலங்கையில் காணப்படுகிறது.
* ஓ. சா. ருபேனி. அப்துல்லாலி, 1977: அந்தமான் தீவுகளில் கண்டுபிடிக்கப்பட்டது.
* ஓ. சா. தனகே. குரோடா, 1925: வடகிழக்கு போர்னியோவில் காணப்பட்டது

## மேற்கோள்கள்

பகுப்பு:இந்தியப் பறவைகள்
பகுப்பு:இலங்கைப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:மாங்குயில்கள்
பகுப்பு:தெற்காசியப் பறவைகள்
கிழக்கு கடற்கரை தொடருந்து மண்டலம் (இந்தியா)

**கிழக்கு கடற்கரை தொடருந்து மண்டலம்** **East Coast Railway** (ECoR) இந்திய இரயில்வேயின் 17 மண்டலங்களுள் ஒன்றாகும். இதன் தலைமையிடம் புவனேசுவரில் உள்ளது. இது 1996ல் பிரதமரால் துவக்கிவைக்கப்பட்டு, 1 ஏப்ரல் 2003ல் முதல் பயன்பாட்டுக்கு வந்தது. பெயருக்கேற்ப இதன் வழித்தடங்கள் அனைத்தும் இந்தியாவின் கடற்கரை ஒரமாக உள்ளது. இது மூன்று கோட்டங்களை உள்ளடக்கியது.

* குர்தா சாலை, 
* சம்பல்பூர்,
* விசாகப்பட்டிணம்

## சான்றுகள்


பகுப்பு: இந்திய இரயில்வே மண்டலங்கள்
மளிகைக் கடை

**மளிகைக் கடை** என்பது மக்களுக்குத் தேவையான அத்தியாவசியப் பொருட்கள் விற்பனை செய்யப்படும் வியாபார நிலையம் ஆகும். மசாலாப் பொருள், மிட்டாய்கள், வெற்றிலை உள்ளிட்டவற்றையும் விற்பதுண்டு. அந்தப் பகுதி மக்கள் அடிக்கடி பயன்படுத்தும் பொருட்களை விற்பனை செய்வர். 

ஒரு மளிகைக் கடை (வட அமெரிக்கா), மளிகைக் கடை, அல்லது மளிகைக் கடை (இங்கிலாந்து)  என்பது முதன்மையாக ஒரு பொதுவான உணவுப் பொருட்களின் சில்லறை விற்பனையில் ஈடுபட்டுள்ள ஒரு கடை. அந்த உணவுப் பொருட்கள் புதியதாகவோ அல்லது தொகுக்கப்பட்டதாகவோ இருக்கலாம். அன்றாட அமெரிக்க பயன்பாட்டில், "மளிகைக் கடை" என்பது பல்பொருள் அங்காடியின் ஒரு பொருளாகும், மேலும் இது மளிகைப் பொருட்களை விற்கும் மற்ற வகை கடைகளைக் குறிக்கப் பயன்படாது. இங்கிலாந்தில், ணவை விற்கும் கடைகள் மளிகைக்கடைகள் அல்லது மளிகைக் கடைகளாக வேறுபடுகின்றன, இருப்பினும் அன்றாட பயன்பாட்டில், மக்கள் பொதுவாக "பல்பொருள் அங்காடி" அல்லது மளிகை பொருட்களை விற்கும் ஒரு சிறிய வகை கடைக்கு, "மூலையில் கடை" அல்லது " வசதியான கடை ".
 
பல்பொருள் அங்காடிகள் மற்றும் ஹைப்பர் மார்க்கெட்டுகள் போன்ற மளிகைப் பொருட்களை விற்கும் பெரிய வகை கடைகள், பொதுவாக ஆடை மற்றும் வீட்டுப் பொருட்கள் போன்ற குறிப்பிடத்தக்க அளவு உணவு அல்லாத பொருட்களை விற்கின்றன.. முக்கியமாக பழங்கள் மற்றும் காய்கறிகளை விற்கும் சிறிய மளிகைக் கடைகள் காய்கறிகள் (பிரிட்டன்) அல்லது உற்பத்தி சந்தைகள் (அமெரிக்கா) என்று அழைக்கப்படுகின்றன. மிட்டாய் மற்றும் தின்பண்டங்கள் போன்ற தயாரிக்கப்பட்ட உணவை முக்கியமாக விற்கும் சிறிய மளிகைக் கடைகள், வசதியான கடைகள் அல்லது சுவையான கடைகள் என்று அழைக்கப்படுகின்றன.

## இந்தியா

அமெரிக்காவிற்கு முற்றிலும் மாறாக, "மளிகைக் கடை" என்பது பல்பொருள் அங்காடிற்கு ஒத்ததாக இல்லை. 810 பில்லியன் டாலர் மதிப்புள்ள இந்திய உணவு மற்றும் மளிகை சந்தை விற்பனையில் 90% 12 மில்லியன் சிறிய மளிகைக் கடைகளில், கிரானா அல்லது அம்மா மற்றும் பாப் கடைகள் என்று அழைக்கப்படுகின்றன.

## சான்றுகள்

## இணைப்புகள்

பகுப்பு:வணிகம்
நீளவால் கீச்சான்

**நீளவால் கீச்சான்** அல்லது **செம்பழுப்புமுதுகு கீச்சான்**   என்பது கீச்சான் குடும்பத்தைச் சேர்ந்த பெரிய பூச்சிகளையும், சுண்டெலிகளையும் வேட்டையாடும் ஒரு பறவையாகும். இவை ஆசியா முழுவதும் பரவலாக பரவியுள்ளன, மேலும் இவற்றின் வாழிட வரம்பில் காணப்படும் இப்பறவைகளின் இறகுகளில் வேறுபாடுகள் உள்ளன. இந்த இனமானது ஆசியாவின் பெரும்பகுதியில், பிரதான நிலப்பகுதி மற்றும் கிழக்கு தீவுக்கூட்டங்களில் காணப்படுகிறது. கிழக்கு அல்லது இமயமலை துணையினமானது, *L. s. tricolor*, சில சமயங்களில் கருந்தலை கீச்சான் என்று அழைக்கப்படுகிறது. துணையினங்களுக்கிடையில் இறகுகளில் கணிசமான வேறுபாடுகள் இருந்தாலும், அவை அனைத்தும் நீண்ட, குறுகிய கருப்பு வால், உச்சந்தலையில் இருந்து கண்கள், நெற்றி உள்ள பகுதியையும் சேர்த்து கறுப்பு முகமூடி போன்று காணப்படும் கருப்பு நிறம், செம்பழுப்பு பிட்டம். பக்கவாட்டுகள் மற்றும் தோளில் சிறிய வெள்ளைத் திட்டு ஆகியவற்றைக் கொண்டுள்ளன. திபெத்திய பீடபூமியில் இனப்பெருக்கம் செய்யும் சாம்பல்-முதுகு கீச்சான் (*Lanius tephronotus*) உடன் இது ஒரு மிகையினமாக கருதப்படுகிறது.

## துணையினங்கள்
இதில் ஒன்பது துணையினங்கள் அங்கீகரிக்கப்பட்டுள்ளன:

* *L. s. erythronotus* (விகோர்சு, 1831) – தெற்கு கசகத்தானிலிருந்து வடகிழக்கு ஈரான், ஆப்கானித்தான், பாகிஸ்தான் மற்றும் வட-மத்திய இந்தியா வரை
* தெற்கத்திய நீளவால் கீச்சான் *L. s. caniceps* பிளைத், 1846 – மேற்கு, மத்திய, தென்னிந்தியா மற்றும் இலங்கை
* *L. s. tricolor* ஹோட்சன், 1837 – நேபாளம் மற்றும் கிழக்கு இந்தியா மியான்மர் மற்றும் தெற்கு சீனா வழியாக வடக்கு லாவோஸ் மற்றும் வடக்கு தாய்லாந்து வரை
* *L. s. schach* Linnaeus, 1758 – மத்திய, தென்கிழக்கு சீனா முதல் வடக்கு வியட்நாம் வரை
* *L. s. longicaudatus* ஓகில்வி-கிராண்ட், 1902 – மத்திய, தென்கிழக்கு தாய்லாந்து, தெற்கு லாவோஸ்
* *L. s. bentet* ஹார்ஸ்ஃபீல்ட், 1821 – மலாய் தீபகற்பம், பெரிய மற்றும் சிறிய சுந்தா மற்றும் போர்னியோ
* *L. s. nasutus* ஸ்கோபோலி, 1786 – பிலிப்பைன்ஸ் (பலவான் குழு மற்றும் சுலு தீவுக்கூட்டம் தவிர)
* *L. s. suluensis* (மியார்ன்ஸ், 1905) – சுலு தீவுக்கூட்டம் (தெற்கு பிலிப்பைன்ஸ்)
* *L. s. stresemanni* மெர்டென்ஸ், 1923 – மாண்டேன் கிழக்கு நியூ கினியா

## விளக்கம்
நீளவால் கீச்சான் என்பது வறண்ட திறந்த வாழ்விடங்களில் வாழக்கூடியது. இது புதரின் மேல் அல்லது கம்பியின் மீது பொதுவாக அமர்ந்திருக்கும். இதன் கண் வழியாக முகமூடி போன்ற கறுப்பு நிறப் பட்டை செல்லும். இந்த பட்டை இதன் பெரும்பாலான துணையினங்களின் நெற்றியையும் மறைக்கிறது. திரிகலர் (*tricolor*) மற்றும் நாசுடஸ் (*nasutus*) ஆகிய துணையினங்களின் முழு தலையும் கருப்பாக இருக்கும். எரித்ரோனோடஸ் (*erythronotus*) என்ற துணை இனமானத்தின் தோள்பட்டை சார்ந்த பகுதி சாம்பல் நிறத்திலும், மேல் முதுகில் செம்பழுப்பு நிறத்தில் இருக்கும். அதே சமயம் தெற்கத்திய நீளவால் கீச்சான்  தலையும் முதுகும் தூய சாம்பல் நிறத்தில் இருக்கும். இறக்கையில் மிகவும் முக்கிய வெள்ளைத் திட்டு இருக்கும். பாலினங்களுக்கு இடையில் பெரிய வேறுபாடு இல்லை.

## மேற்கோள்கள்

## வெளி இணைப்புகள்

* Photographs and media on the Internet Bird Collection

பகுப்பு:இந்தியப் பறவைகள்
பகுப்பு:கீச்சான்
பகுப்பு:தீவாய்ப்பு கவலை குறைந்த இனங்கள்
பகுப்பு:சீனப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
பகுப்பு:தென்கிழக்காசியப் பறவைகள்
பித்தாசு

**பித்தாசு** அல்லது **பித்தாஸ்** என்பது (மலாய்: *Pekan Pitas*; ஆங்கிலம்: *Pitas Town*) மலேசியா, சபா மாநிலம், கூடாட் பிரிவு, பித்தாசு மாவட்டத்தில் உள்ள நகரம் ஆகும். 2010-ஆம் ஆன்டு மதிப்பீட்டின்படி இங்கு 37,808 பேர் வசிக்கின்றனர். இந்த நகரம் வெள்ளத்தால் அடிக்கடி பாதிக்கப் படுவதும் உண்டு. 

இங்கு ருங்குசு, ஓராங் சுங்காய் ஆகிய இனக் குழுமங்கள் முதன்மையாக உள்ளன. மேலும் தோம்போனுவோ *(Tombonuo)* வம்சாவளியைச் சேர்ந்தவர்களும்; குறைந்த எண்ணிக்கையிலான மலேசியச் சீனர்களும்; பிற இன சிறுபான்மையினரும் வாழ்கின்றனர்.

பித்தாசு நகரத்தின் புவியியல் தனிமை மற்றும் விவசாயத்திற்குப் பொருத்தமற்ற நிலங்களின் தன்மை காரணமாக, சபா மாநிலத்தில் அதிக வறுமை கொண்ட பகுதியாகக் கருதப் படுகிறது.

## மேற்கோள்கள்


## வெளியிணைப்புகள்
* Pitas District Office
* www.sabah.gov.my/pitas

பகுப்பு:மலேசிய நகரங்கள்‎
பகுப்பு:சபா மாநிலத்தின் நகரங்கள்
காந்தியின் உண்ணாநிலைப் போராட்டப் பட்டியல்

**காந்தியின் உண்ணாநிலைப் போராட்டங்கள்**, இந்திய விடுதலைக்கும், தீண்டாமைக்கு எதிராகவும், சமய நல்லிணக்கதிற்கும் மேற்கொள்ளப்பட்டவையாகும். மகாத்மா காந்தி, 17 முறை, 139 நாட்கள் உண்ணாநிலைப் போராட்டங்கள் மேற்கொண்டார். அவற்றில் மூன்று முறை  21 நாட்கள் மேற்கொண்ட தொடர் உண்ணாநிலைப் போராட்டங்களைக் கண்ட,  பிரித்தானிய இந்திய ஆட்சியாளர்கள் வியந்தனர். உண்ணாநிலைப் போராட்டத்தை, அகிம்சை முறையான ஆயுதமாகக் கொண்டார் காந்தி. 

## [[உண்ணாநிலைப் போராட்டம்|உண்ணாநிலைப் போராட்டங்கள்]]

## மேற்கோள்கள்

## வெளி இணைப்புகள்
* List of fasts done by Mahatma Gandhi

பகுப்பு:உண்ணாநிலைப் போராட்டங்கள்
பகுப்பு:காந்தியம்
பகுப்பு:அறப் போராட்டம்
பகுப்பு:இந்தியாவில் எதிர்ப்புப் போராட்டங்கள்
தெற்கு மத்திய தொடருந்து மண்டலம் (இந்தியா)

**தெற்கு மத்திய தொடருந்து மண்டலம்** (South Central Railway) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் செகந்திராபாத்தில் உள்ளது. இது பெரும்பாலும் தெலுங்கானா, ஆந்திரப்பிரதேசம், மகாராட்டிரம் ஆகிய மாநிலங்களுக்கும், தமிழ்நாடு, மத்தியபிரதேசம், கருநாடகம் ஆகிய மாநிலங்களின் சில பகுதிகளுக்கும் தன் சேவையை வழங்குகிறது. 

## வரலாறு
2 அக்டோபர் 1966ல் தெற்கு மத்திய தொடருந்து மண்டலமானது, தென்னக இரயில்வேயிடமிருந்து விஜயவாடா கோட்டம் மற்றும் ஹீப்ளி கோட்டத்தையும், மத்திய இரயில்வேயிடமிருந்து சோலாப்பூர் கோட்டம் மற்றும் செகந்திராபாத் கோட்டத்தினையும் பிரித்து உருவாக்கப்பட்டது. அதனைத் தொடர்ந்து 2 அக்டோபர் 1977ல், தென்னக இரயில்வேயிடமிருந்து குண்டூக்கல் கோட்டம்  பிரிக்கப்பட்டு இந்த மண்டலத்துடன் இணைக்கப்பட்டது. மீண்டும் சோலாப்பூர் கோட்டம் மத்திய இரயில்வேயோடு இணைக்கப்பட்டது. பின்பு 17 பிப்ரவரி 1978ல், செகந்திரபாத் கோட்டம் இரண்டாக பிரக்கப்பட்டு ஹைதராபாத் கோட்டம் உருவாக்கப்பட்டது. 1 ஏப்ரல் 2003ல் மண்டலங்கள் மற்றும் கோட்டங்கள் மறுசீரமைக்கப்பட்டன, அப்பொழுது இரண்டு புதிய கோட்டங்கள் உருவாக்கப்பட்டன. அவை குண்டூர் கோட்டம், நாந்தேடு கோட்டம் ஆகும். ஹுப்பள்ளி கோட்டம் பிரிக்கப்பட்டு முழுவதும் புதிய மண்டலமான தென்மேற்கு தொடருந்து மண்டலம் (இந்தியா) உருவாக்கப்பட்டது.

தற்பொழுது தெ.ம தொடருந்து மண்டலம் ஆறு கோட்டங்களை உள்ளடக்கியுள்ளது அவை, செகந்திராபாத், விசயவாடா, ஹைதராபாத், குண்டக்கல், குண்டூர், நாந்தேடு.  

இந்திய இரயில்வேயின் அதிக லாபம் சம்பாதிக்கும் வடக்கு தொடருந்து மண்டலத்திற்கு பின்பு இரண்டாவதாக தெற்கு மத்திய தொடருந்து மண்டலம் திகழ்கிறது, இதன் தற்போதைய இலாபம் 110₹ பில்லியன்.

## சான்றுகள்

பகுப்பு: இந்திய இரயில்வே மண்டலங்கள்
தஞ்சாவூர் அனுமார் கோயில்கள் (நூல்)

**தஞ்சாவூர் அனுமார் கோயில்கள்**, ஆவணம் கோபாலன் எழுதிய, தஞ்சாவூரில் உள்ள அனுமார் கோயில்களைப் பற்றிய நூலாகும். 

## அமைப்பு
தஞ்சாவூரில் அமைந்துள்ள அனுமார் கோயில்கள் பற்றிய விவரங்கள் வரலாற்று ரீதியாக நாயக்கர் காலம், மராட்டியர் காலம், மராட்டியர் காலத்திற்குப் பின் வந்தவை என்ற நிலையில் விவாதிக்கப்படுகின்றன. தஞ்சாவூரிலுள்ள மடங்களில் காணப்படுகின்ற அனுமார் கோயில்கள் மற்றும் அனுமாரின் புகைப்படங்களும் காணப்படுகின்றன.

## உசாத்துணை
'தஞ்சாவூர் அனுமார் கோயில்கள்', நூல், (2015; வாயுசுதா பப்ளிகேஷன்ஸ், புதுதில்லி)

## மேற்கோள்கள்


பகுப்பு:2015 தமிழ் நூல்கள்
பகுப்பு:இந்து சமய நூல்கள்
தென்மேற்கு தொடருந்து மண்டலம் (இந்தியா)

**தென்மேற்கு தொடருந்து மண்டலம்** (**South Western Railway**()) இந்திய இரயில்வேயின் 17 மண்டலங்களூள் ஒன்றாகும். இதன் தலைமையிடம் ஹூப்ளியில் உள்ளது. இதன் சேவையானது கருநாடகத்தின் பெரும் பகுதியை உள்ளடக்கியது. தற்போது இது மூன்று கோட்டங்களை கொண்டுள்ளது.
* ஹுப்பள்ளி (ஹூப்ளி)
* மைசூர்
* பெங்களூர்
* குல்பர்கா கோட்டம் இன்னும் உருவாக்கப்படவில்லை.

இது இந்தியாவின் மற்ற தொடருந்து மண்டலங்களை ஒப்பீடுகையில் குறைந்த தொடருந்து அடர்த்தி உள்ள ஒரு பகுதியாகும். இங்கு முழுவதும் அகல இரயில் பாதை இணைப்பு உள்ளது.

## சான்றுகள்

பகுப்பு: இந்திய இரயில்வே மண்டலங்கள்
தென்கிழக்கு மத்திய தொடருந்து மண்டலம் (இந்தியா)

**தென்கிழக்கு மத்திய தொடருந்து மண்டலம்** (**South East Central Railway**) இந்திய இரயில்வேயின் 17 தொடருந்து மண்டலங்களூள் ஒன்றாகும். இதன் தலைமையகம் சத்தீஸ்கரின் பிலாஸ்பூரில்  உள்ளது. இந்த மண்டலம் 2003ல் உருவாக்கப்பட்டது. இது மூன்று கோட்டங்களை கொண்டுள்ளது.

* நாக்பூர் தொடருந்து கோட்டம்
* ராய்பூர் தொடருந்து கோட்டம்
* பிலாஸ்பூர் தொடருந்து கோட்டம்.

## சான்றுகள்

பகுப்பு: இந்திய இரயில்வே மண்டலங்கள்
வியத்தகு இந்தியா (நூல்)

**வியத்தகு இந்தியா** எனும் நூல் இலங்கையைச் சேர்ந்த செ. வேலாயுதபிள்ளை, மகேசுவரி பாலகிருட்டினன் என்பவர்களினால் மொழிபெயர்ப்புச் செய்யப்பட்டு இலங்கை அரசினால் 1963 ஆம் ஆண்டில் வெளியிடப்பட்ட நூலாகும். இது இலண்டன் பல்கலைக் கழகத்தில் இந்திய வரலாற்றுப் போதனாசிரியராகக் கடமையாற்றிய ஏ. எல். பசாம் என்பவரது *[[தி வொண்டர் தட் வாஸ் இந்தியா]]* எனும் நூலின் மொழிபெயர்ப்பாக அமைகின்றது. இலண்டனிலுள்ள சிட்சுவிக்கு, யாக்சன் கம்பெனியாரின் இசைவுபெற்று இலங்கை அரசாங்கத்தின் முயற்சியினால் மேற்கொள்ளப்பட்ட மொழிபெயர்ப்பு முயற்சியாக அமைகின்றது. அதன் வழியில் இலங்கை கல்வி வெளியீட்டுத் திணைக்களத்திற்காக சிசாரா பிரின்ட்வே நிறுவனத்தினால் அச்சிடப்பட்டதாகும். நூலில் கி.பி 662 இல் சிரியா நாட்டு வானியலறிஞரும் துறவியுமான செவரசு செபோத்து என்பவர் எழுதிய பண்டைய இந்துக்கள் பற்றிய குறிப்பு முன்னுரை பகுதியில் அமைந்துள்ளது.

மொத்தம் 722 பக்கங்களை கொண்டதாக விளங்கும் நுலில், 10 அதிகாரங்களும் 12 பின்னிணைப்புகளும் காணப்படுகின்றன. விளக்கப்பட அட்டவணை, கோட்டுவரைதல்கள், நாட்டுப் படங்கள், முகமதியருக்கு முற்பட்ட இந்தியாவின் காலவரன்முறை என்பன அறிமுக விடயங்களாகவும் அமைகின்றன.

பண்டைய இந்தியா, அதன் பண்பாடு, அரசு, சமூகம், வரலாறு, அன்றாட வாழ்க்கை, சமயம், கலைகள், மொழியும் இலக்கியமும் எனும் பிரிவுகளில் நூலின் பாதை செல்கின்றது. அண்டவியலும் புவியியலும், வானியல், பஞ்சாங்கம், கணிதவியல், பௌதீகவியலும் இரசாயனவியலும், யாப்பு, நெடுங்கணக்கும் அதன் ஒலிப்பு முறையும் முதலான இந்துக்களின் அறிவியற் புலமை பற்றியதாக பின்னிணைப்பு அமைகின்றது.

நூலின் முதல் 413 பக்கங்களும் திரு. செ. வேலாயுதபிள்ளை அவர்களின் மொழிபெயர்ப்பாகவும், எஞ்சியவை திருமதி மகேசுவரி பாலகிருட்டினன் அவர்களின் மொழிபெயர்ப்பாகவும் அமைகின்றன.

## மேலும் பார்க்க
* தி வொண்டர் தட் வாஸ் இந்தியா

பகுப்பு:மொழிபெயர்ப்பு நூல்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:ஈழத்து நூல்கள்
பகுப்பு:1963 தமிழ் நூல்கள்
வடக்கு மத்திய தொடருந்து மண்டலம் (இந்தியா)

**வடக்கு மத்திய தொடருந்து மண்டலம்** (**North Central Railway**) இந்திய இரயில்வேயின் 18 தொடருந்து மண்டலங்களூள் ஒன்றாகும். இது 1 ஏப்ரல் 2003 முதல் பயன்பாட்டுக்கு வந்தது. இதன் தலைமையகம் அலகாபாத்தில் உள்ளது. இது மூன்று கோட்டங்களை கொண்டுள்ளது.
* அலகாபாத் தொடருந்து கோட்டம்
* ஆக்ரா தொடருந்து கோட்டம்
* ஜான்சி தொடருந்து கோட்டம்

## காட்சியகம்
வடக்கு மத்திய தொடருந்து மண்டலத்தின் பெரிய தொடருந்து நிலையம் கான்பூர் ஆகும்.

படிமம்:Jhansi Junction.jpg|ஜான்சி சந்திப்பு தொடருந்து நிலையம்
படிமம்:Rail Station, Allahabad.jpg|அலகாபாத் தொடருந்து நிலையம்


## சான்றுகள்


பகுப்பு: இந்திய இரயில்வே மண்டலங்கள்
வடமேற்கு தொடருந்து மண்டலம் (இந்தியா)

**வடமேற்கு தொடருந்து மண்டலம்** (**North Western Railway**) இந்திய இரயில்வேயின் 18 தொடருந்து மண்டலங்களுள் ஒன்றாகும். இதன் தலைமையகம் செய்ப்பூரில் உள்ளது. இது 1 அக்டோபர் 2002ல் உருவானது. இது நான்கு கோட்டங்களை கொண்டுள்ளது.

* செய்ப்பூர் தொடருந்து கோட்டம்
* ஜோத்பூர் தொடருந்து கோட்டம்
* அஜ்மீர் தொடருந்து கோட்டம்; முன்பு மேற்கு இரயில்வே மண்டலத்தோடு இணைந்திருந்தது.
* பிகானேர் தொடருந்து கோட்டம்; முன்பு வடக்கு தொடருந்து மண்டலத்தோடு இணைந்திருந்தது. 
 
இந்த மண்டலம் மொத்தம் 578 தொடருந்து நிலையங்களை கொண்டுள்ளது, இது மொத்தம் 5449.29 கி.மீ. வழித்தடங்களையும் அதில் 2575.03 அகலப் பாதையாகவும்,, 2874.23 கி.மீ குறுகிய பாதையாகவும் உள்ளது.

## சான்றுகள்

பகுப்பு:இந்திய இரயில்வே மண்டலங்கள்
ரிபு கீதை

**ரிபு கீதை** அத்வைத கருத்துக்களை கொண்ட பாடல் தொகுப்பாகும். சிவரகசியத்தில் ஆறாவது பகுதியாக ரிபு கீதை அறியப்படுகிறது. இதன் தமிழ் வடிவம் ஒரு நூலாக ரமணாச்சிரமத்தினரால் வெளியிடப்பட்டது. இதன் இரண்டாம் பதிப்பு 1897 ஆம் ஆண்டில் வெளிவந்தது. 
## வரலாறு
ரிபு கீதை என்ற இந்த நூல் கைலாயத்தில் பரமசிவனால் ரிபு முனிவருக்கும் பின்னர் ரிபு முனிவரால் கேதார்நாத்தில் நிதாகர் முதலியோருக்கும் உபதேசிக்கப்பட்டது. இந்த நூல் தஞ்சை மாவட்டத்தினை சார்ந்த கோவிலூர் மடத்தினைச் சார்ந்த அருணாசல சுவாமி என்னும் துறவுசுவாமியால் வெளிவந்தது. இதன் தமிழ் ஓலி வடிவத்தினை ரமணாச்சிரம இனையதளத்திலிருந்து பதிவிறக்கம் செய்து கொள்ளலாம். 

## நூலடக்கம்
ஐம்பது அத்தியாயங்களில் 2493 ஸ்லோகங்களைக் கொண்ட வடமொழி மூலத்தை, உலகநாத ஸ்வாமிகள் என்னும் துறவுநாமம் பூண்ட திருவிடைமருதூர் பிரம்மஸ்ரீ பிக்ஷு சாஸ்திரிகள் தமிழில் 44 அத்தியாயங்களில் 1924 விருத்தப்பாக்களாக ஆக்கியுள்ளார்.

## தொடர்புடைய கதை
ரிபுவின் சீடர் நிதாகர். நிதாகருக்கு உயர்ந்த சில தத்துவங்களில் அவருக்கு தன்னறிவு வரவில்லை. ரிபு சீடரை அவ்வப்போது தேடி அவர் தன் நிலையில் உயர்ந்திருக்கிறாரா  என்று சோதனை செய்து பார்ப்பார். ஒரு முறை ஞானி நிதாகரை சோதிக்க எண்ணி அவர் இருக்கும் ஊருக்கு ரிபு வேற்றுருவில் சென்றார். அப்போது அவ்வூர் அரசன் ஓர் பட்டத்து யானை மீதேறி போய்க்கொண்டிருந்தான். அப்போது  நிதாகர் பசி மயக்கத்தில் கூட்டம் இல்லாத இடத்தில் ஒதுங்கி நின்று கொண்டிருந்தார். அந்த இடத்தில் வந்து நிதாகரைப் பார்த்து "ஏன் இங்கு நிற்கிறீர்கள்?" என்றார்.

அதற்கு நிதாகரோ அவரிடம் "அரசன் நகர் வலம் வருகிறார். கூட்டமாக இருக்கும் காரணத்தினால் ஒதுங்கி இருக்கிறேன்" என்றார். அதைக் கேட்ட ரிபு "இந்தக் கூட்டத்தில் அரசன் யார், மற்ற மக்கள் யார்?" என வினவினார்.  நிதாகர் அவரைப் பார்த்து "உங்களுக்கு கண் தெரியவில்லையா? குன்று போல் இருக்கும் இந்த யானையில் அமர்ந்திருக்கிறார் அல்லவா, அவரே அரசர். அவரை சுற்றியிருக்கும் மற்றவர்கள் மக்கள்" என்றார். ரிபு மீண்டும் ஒன்றும் அறியாதது போல "இரண்டு பொருட்களை சுட்டி ஒன்றை யானை என்றும், இன்னொன்றை அரசனென்றும் கூறுகிறீர்கள். இவற்றில் எது யானை, எது அரசன் என்று எனக்கு விளக்குங்கள்" என்றார்.

அதற்கு நிதாகர் , "ஐயா! கீழேயுள்ளது யானை, மேலிருப்பவர் அரசர் இதில் என்ன குழப்பம் இது கூடவா புரியவில்லை" என்றார். அதற்கு ரிபுவோ "கீழ், மேல் என்றால் என்ன? அதை விளக்குங்கள்" என்றார்.  கோபத்தில் ரிபுவின் தோள்களில் தாவி ஏறிக்கொண்ட நிதாகர்!! அரசன் யானை மேல் அமர்ந்திருப்பது போல், நான் இப்போது உங்கள் மேல் இருக்கிறேன். அங்கு கீழே உள்ளது யானை, இங்கு நீங்கள். மேலே இருப்பது நான் கீழே இருப்பது நீ  இப்போது புரிகிறதா" என்றார். 

அதற்கு ரிபுவோ முதலில் நான், நீ என்பவற்றை விளக்குங்கள். பின்பு அதை வைத்துதான் அரசனையும், யானையும் புரிந்து கொள்ள இயலும். இந்தக் கேள்வியைக் கேட்டதும் வந்திருப்பவர் தனது குருவான ரிபு எனப் புரிந்து கொண்டார் நிதாகர். புலன்களுக்கு தெரியும் இந்த வேற்றுமை, உடல் சார்ந்து இது அனைவருக்கும் புலப்படும். ஆனால், ஆத்மஞானம் பெற்ற ஒருவருக்கு தனக்கும் மற்றவருக்குமிடையே வேற்றுமையே கிடையாது.

## மேற்கோள்கள்

பகுப்பு:சைவ சமய இலக்கியம்அத்வைதம்
வடக்கு தொடருந்து மண்டலம் (இந்தியா)

**வடக்கு தொடருந்து மண்டலம்** (**Northern Railways**) இந்திய இரயில்வேயின் 18 மண்டலங்களுள் ஒன்றாகும். இதன் தலைமையகம் புது தில்லியில் உள்ளது. இந்தியாவின் ஒன்பது பழமையான தொடருந்து மண்டலங்களுள் வடக்கு தொடருந்து மண்டலம் ஒன்றாகும், இதுவே இந்திய இரயில்வேயில் பெரிய தொடருந்து இணைப்பினைக் கொண்டுள்ளது. இது 6807 கிலோ மீட்டர் நீளத்திற்கு இருப்புப்பாதையைக் கொண்டுள்ளது.. இது  பின்வரும் பகுதிகளுக்கு சேவையை வழங்குகிறது. அவை சம்மு காசுமீர், பஞ்சாப், ஹரியானா, இமாச்சலப் பிரதேசம், உத்தர்காண்ட், உத்தரப்பிரதேசம், புதுதில்லி மற்றும் சண்டீகர்.

தற்போது இது 6 கோட்டங்களை கொண்டுள்ளது.
* தில்லி
* அம்பாலா
* ஃபிரோஸ்பூர்
* லக்னௌ
* மொரதாபாத்
* ஜம்மு (06 சனவரி 2025) 
## வரலாறு
இந்த மண்டலம் 14 ஏப்ரல் 1952லில், ஜோத்பூர் இரயில்வே, பிகானேர் இரயில்வே, கிழக்கத்திய பஞ்சாப் இரயில்வே மற்றும் கிழக்கிந்திய இரயில்வே நிறுவனத்தின் மூன்று பிரிவுகள் இணைக்கப்பட்டு உருவாக்கப்பட்டது. 3 மார்ச் 1859ல் வடக்கு இந்தியாவின் முதல் பயணிகள் இருப்புபாதை அலகாபாத்துக்கும் கான்பூருக்கும் இடையே திறக்கப்பட்டது.

## மேற்கோள்கள்

பகுப்பு: இந்திய இரயில்வே மண்டலங்கள்
தைட்டானிக் அமிலம்

**தைட்டானிக் அமிலம்** (Titanic acid) என்பது தைட்டானியம் ஐதரசன் மற்றும் ஆக்சிசன் தனிமங்கள் சேர்ந்து உருவாகும் சேர்மங்களின் பொதுவான பெயராகும். இவ்வகை தைட்டானிக் அமிலங்களின் பொதுவாய்ப்பாடு [TiOx(OH)4–2x]n.. எனக் குறிப்பிடப்படுகிறது. பல எளிய தைட்டானிக் அமிலங்கள் இருப்பதாக முற்காலத்தில் ஒரு கருத்து நிலவியது. ஆனால் அக்கருத்து, எந்தவொரு படிகவியல் மற்றும் நிறமாலையியல் ஆய்வுகளின் ஆதரவையும் பெற்றிருக்கவில்லை. சில பழைய நூல்கள், பிராவர் கையேடு உட்படTiO2 என்ற மூலக்கூற்று வாய்ப்பாடுடன் உள்ள சேர்மத்தையே தைட்டானிக் அமிலம் எனக் குறிப்பிடுகின்றன

*மெட்டா தைட்டானிக் அமிலம்.(),
* ஆர்த்தோ தைட்டானிக் அமிலம்: வெள்ளை உப்பு போன்ற தோற்றத்துடன்  "TiO3•2.16H2O."(). என்ற வாய்ப்பாட்டைக் கொண்டுள்ளது.
* பெராக்சோ தைட்டானிக் அமிலம்: தைட்டானியம் ஈராக்சைடுடன் கந்தக அமிலம் மற்றும் ஐதரசன் பெராக்சைடு ஆகியனவற்றைச் சேர்த்து சூடுபடுத்துவதன் மூலமாகத் தயாரிக்கப்படுகிறது. மஞ்சள் நிறத் திண்மமாக விளையும் விளைபொருள் ஆக்சிசனை இழந்து சிதைவடைகிறது.

## மேற்கோள்கள்

## உசாத்துணை
*

பகுப்பு:தைட்டானியம்(IV) சேர்மங்கள்
பகுப்பு:ஐதராக்சைடுகள்
பகுப்பு:கனிம அமிலங்கள்
பகுப்பு:ஐதரசன் சேர்மங்கள்
அலெக்சா இணையம்

**அலெக்சா இணையம், நிறு.** என்பது வணிக வலைப்போக்குவரத்துத் தரவை அளிக்கும் கலிபோர்னியாவைச் சேர்ந்த நிறுவனம் ஆகும். இது அமேசானின் துணை நிறுவனம் ஆகும்.

1996-இல் தனிப்பட்ட நிறுவனமாகத் தொடங்கப்பட்ட அலெக்சாவை, 1999-இல் அமேசான் வாங்கியது. இதன் கருவிப்பட்டை பயனர்களின் வலை உலாவல் நடத்தைகள் பற்றிய தரவைச் சேகரித்து அலெக்சா வலைத்தளத்துக்கு அனுப்புகிறது. அங்கு, இத்தரவினைச் சேமித்து, ஆய்ந்து, அலெக்சா வழங்கும் வலைப்போக்குவரத்து அறிக்கைகளுக்கான அடிப்படையாகப் பயன்படுத்துகின்றனர். அலெக்சா வலைத்தளத் தகவல்படி, 30 மில்லியன் வலைத்தளங்களுக்கான போக்குவரத்துத் தரவையும் அனைத்துலகத் தர வரிசைப்பட்டியலையும் வழங்குகிறார்கள். 2015 நிலவரப்படி, ஒவ்வொரு மாதமும் 6.5 மில்லியன் மக்கள் அலெக்சா தளத்துக்கு வருகிறார்கள்.

## மேற்கோள்கள்

பகுப்பு:வலைத்தளங்கள்
பகுப்பு:மேற்கோள் வழு-Defined multiple times
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:அமேசான்